2004R1480 — SK — 04.06.2011 — 001.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Zmenené a doplnené:









▼B

NARIADENIE KOMISIE (ES) č. 1480/2004

z 10. augusta 2004,

ktorým sa ustanovujú špecifické pravidlá týkajúce sa tovaru prichádzajúceho z oblastí, ktoré nie sú pod efektívnou kontrolou vlády Cypru v oblastiach, v ktorých vláda vykonáva efektívnu kontrolu







Článok 1

Pravidlá pôvodu

Pôvod akéhokoľvek produktu, na ktorý sa toto nariadenie vzťahuje, sa určí v súlade s ustanoveniami platnými v spoločenstve.

Článok 2

Sprievodný doklad

1. Sprievodný doklad, na ktorý sa odvoláva článok 4 ods. 5 nariadenia Rady (ES) č. 866/2004, bude spĺňať nasledujúce podmienky:

1. bude obsahovať všetky podrobné údaje potrebné na identifikáciu tovaru, ku ktorému sa vzťahuje, najmä: a) opis tovaru; b) číslo položky, označenia a čísla tovaru, ak existujú; c) počet a druh balení; d) objem a hodnotu tovaru; e) meno a adresu producenta tovaru; f) meno a adresu odosielateľa a príjemcu;

2. zabezpečí súlad s pravidlami pôvodu, na ktoré sa odvoláva článok 1, a jednoznačne osvedčí, že tovar, na ktorý sa vzťahuje, pochádza z oblastí, ako je definované v článku 1 ods. 1 protokolu č. 10 Aktu o pristúpení z roku 2003; na daný účel pred vystavením takéhoto dokladu Turecká cyperská obchodná komora alebo akýkoľvek iný oprávnený orgán vykoná kontroly potrebné na zistenie, či sú špecifikácie uvedené producentom a odosielateľom presné. Medzi takéto kontroly bude patriť aspoň jedno overenie v priestoroch producenta.

Sprievodný doklad bude vyhotovený na tlačivách, ktoré zodpovedajú vzoru uvedenému v prílohe I.

2. Operátori vyžadujúci sprievodný doklad predložia písomnú žiadosť vystavujúcim orgánom uvedeným vyššie. Táto žiadosť bude obsahovať nasledujúce informácie:

1. vyhlásenie producenta, ktorým: a) vyhlasuje, že predmetný tovar pochádza z oblastí, ako je definované v článku 1 ods. 1 protokolu č. 10 Aktu o pristúpení z roku 2003; b) sa zaväzuje, že nechá k dispozícii na kontrolné účely počas aspoň troch rokov odo dňa podania žiadosti všetky účty týkajúce sa produkcie (vrátane nákupu surovín) a predaja tovaru a že bude akceptovať, že kontroly vykonajú v rozumnom čase orgány uvedené v odseku 1 alebo služby Komisie;

2. vyhlásenie odosielateľa týkajúce sa miesta určenia tovaru.

Žiadosť bude vyhotovená na tlačivách, ktoré zodpovedajú vzoru uvedenému v prílohe II.

3. Orgány uvedené v odseku 1 bode 2 postúpia Komisii, vláde Cypru a orgánom Východnej zvrchovanej oblasti mená a funkcie osôb poverených podpisovaním dokumentov, ako aj vzor ich podpisu a používanej pečiatky.

4. Orgány Cyperskej republiky budú informovať služby Komisie o prípadoch primeraných pochybností, čo sa týka súladu tovaru s kritériami pôvodu. V takýchto prípadoch orgány Cyperskej republiky umožnia tovaru prekročiť hranice za podmienok stanovených v článku 4 ods. 2 nariadenia Rady (ES) č. 866/2004, v závislosti od akýchkoľvek preventívnych opatrení považovaných za nevyhnutné pri očakávaní výsledkov následného overovania.

Ak sa zistí, že doklady boli vystavené bez toho, aby boli podmienky riadne splnené, všetky clá a dane splatné pri uvoľnení tovaru do voľného obehu do colného územia spoločenstva budú splatné s použitím sadzby platnej pre tretie krajiny, ak chýba akýkoľvek preferenčný režim. Ustanovenia týkajúce sa vzniku colného dlhu a jeho vymáhania sa použijú mutatis mutandis.

Článok 3

Fytosanitárna kontrola a podávanie hlásení

1. Ak sa tovar skladá z rastlín, rastlinných produktov a iných predmetov, na ktoré sa vzťahuje časť B prílohy V k smernici Rady 2000/29/ES, nezávislí fytosanitárni znalci menovaní Komisiou, ktorí pracujú v koordinácii s Tureckou cyperskou obchodnou komorou pri vykonávaní nariadenia Rady (ES) č. 866/2004, tovar skontrolujú v štádiu produkcie a znova pri zbere a v štádiu marketingu.

▼M1

V prípade zemiakov nezávislí fytosanitárni znalci overia, či zemiaky v zásielke boli vypestované priamo zo sadbových zemiakov certifikovaných v jednom z členských štátov, alebo zo sadbových zemiakov certifikovaných v inom štáte, pre ktorý vstup zemiakov do Únie určených na pestovanie nie je zakázaný podľa prílohy III k smernici 2000/29/ES, alebo zo sadbových zemiakov uskladnených na farme, ktoré boli pod dohľadom znalcov vypestované ako prvá úroda certifikovaných sadbových zemiakov uvedených v tomto odseku.

▼B

V prípade citrusového ovocia vyššie uvedení znalci overia, či sa zistilo, že ovocie je bez listov a stopiek, a či je na ňom vhodná značka pôvodu.

2. Ak vyššie uvedení znalci, podľa svojho najlepšieho vedomia a pokiaľ možno určiť, stanovia, že príslušné rastliny, rastlinné produkty alebo iné predmety v zásielke vyhovujú príslušným požiadavkám a kontrolám stanoveným v prílohe II k nariadeniu Rady (ES) č. 866/2004, ako aj ustanoveniam druhého a tretieho pododseku odseku 1, ohlásia svoje zistenia, s využitím modelového tlačiva Správy o fytosanitárnej kontrole, podľa prílohy III k tomuto nariadeniu. Správa o fytosanitárnej kontrole bude pridaná ako doplnok k sprievodnému dokladu, na ktorý sa odvoláva článok 2.

Znalci nevystavia Správy o fytosanitárnej kontrole s ohľadom na rastliny určené na pestovanie vrátane hľúz Solanum tuberosum L. určených na pestovanie.

3. Následne zapečatia nákladné automobily alebo iné dopravné prostriedky takým spôsobom, aby zabránili otvoreniu zásielky, dokiaľ neprekročí hranice. Cez hranice sa nepresunú žiadne komodity, na ktoré sa vzťahujú ustanovenia tohto článku, pokiaľ nie je predmetné tlačivo riadne vyplnené a riadne podpísané aspoň jedným z vyššie uvedených fytosanitárnych znalcov.

4. Po príchode do oblastí, v ktorých vláda Cyperskej republiky vykonáva efektívnu kontrolu, zásielku skontrolujú kompetentné orgány. V príslušných prípadoch Správu o fytosanitárnej kontrole nahradí rastlinný pas, vydaný v súlade s ustanoveniami smerníc Komisie 92/105/EHS ( 3 ) a 93/51/EHS ( 4 ).

5. Ak zásielka obsahuje zemiakové podiely, primeraná časť týchto podielov sa bude kontrolovať s ohľadom na Ralstonia solanacearum (Smith) Yabuuchi et al. a Clavibacter michiganensis ssp. sepedonicus (Spieckermann et Kotthoff) Davis et al., v súlade s metódami stanovenými spoločenstvom na zisťovanie a diagnostiku týchto škodlivých organizmov.

Článok 4

Potravinová a produktová bezpečnosť, falšovaný a pirátsky tovar

1. Z dôvodov potravinovej bezpečnosti bude cezhraničný pohyb zložených krmív, prísad do krmiva, vopred pripravených zmesí alebo všetkých krmív obsahujúcich produkt živočíšneho pôvodu a akýkoľvek produkt patriaci pod rozhodnutia Komisie uvedené v prílohe IV, ako aj podobné rozhodnutia prijaté v budúcnosti zakázaný. Články 6, 7 a 18 nariadenia Európskeho parlamentu a Rady (ES) č. 178/2002 ( 5 ) sa použijú mutatis mutandis.

2. Orgány Cyperskej republiky a orgány Východnej zvrchovanej oblasti zabezpečia, že tovar prekračujúci hranice vyhovuje pravidlám ES o ochrane zdravia, bezpečnosti, životného prostredia a spotrebiteľa a o zákaze prinášania falšovaného a pirátskeho tovaru.

Článok 5

Opatrenia na ochranu obchodu

Pre tovar, ktorý podlieha opatreniam EÚ na ochranu obchodu, vrátane tovaru obsahujúceho materiál podliehajúci takýmto opatreniam, sa nevystaví žiadny sprievodný doklad. Týmto nie je dotknuté použitie antidumpingových, antidotačných, bezpečnostných opatrení alebo iných opatrení na ochranu obchodu.

Článok 6

DPH

V prípade tovaru pochádzajúceho z daných oblastí, ktorý sa presúva do iných členských štátov, ich predchádzajúci vstup do oblastí, kde sa vykonáva efektívna kontrola vlády, sa bude považovať za dovoz tovaru v súlade s článkom 7 smernice Rady 77/388/EHS ( 6 ), pre ktorý bude vlastník tovaru alebo akákoľvek iná osoba určená alebo akceptovaná za zodpovednú vládou Cyperskej republiky zodpovedný (-á) za úhradu dovoznej DPH v súlade s článkom 21 ods. 4 uvedenej smernice.

Článok 7

Mimoriadne udalosti

Medzi iné mimoriadne udalosti v zmysle článku 11 ods. 4 nariadenia Rady (ES) č. 866/2004 bude patriť akákoľvek situácia alebo okolnosť, ktorá môže vyvolať vážne a trvalé poškodenie regiónu Cyperskej republiky, alebo hrozí, že ho vyvolá, alebo akákoľvek situácia alebo okolnosť, ktorá predstavuje riziko pre fungovanie vnútorného trhu, alebo hrozí, že ho bude predstavovať, a to najmä tam, kde takéto ohrozenie vzniká z neuplatňovania dovozných ciel v daných oblastiach, ekvivalentných clám, ktoré sú zriadené podľa Spoločného colného sadzobníka pre suroviny používané pri spracovaní tovaru.

Článok 8

Oznamovacie povinnosti

1. Turecká cyperská obchodná komora alebo iný orgán oprávnený podľa článku 4 ods. 5 nariadenia Rady (ES) č. 866/2004 bude mesačne oznamovať Komisii typ, objem a hodnotu tovaru, pre ktorý vystavila dokumenty, na ktoré sa odvoláva článok 2 ods. 1, a podrobnosti o všetkých zistených nezrovnalostiach a všetkých uplatnených sankciách.

2. Orgány Cyperskej republiky, v súlade s článkom 4 ods. 2 a 3 nariadenia Rady (ES) č. 866/2004, budú mesačne oznamovať Komisii typ, objem a hodnotu tovaru, ktorý podľa vyhlásení uvedených v dokumentoch, na ktoré sa odvoláva článok 2 ods. 1, prekročil hranice, podrobnosti o všetkých zistených nezrovnalostiach a všetkých uplatnených sankciách a podrobnosti o všetkých clách alebo poplatkoch uvalených na tovar podľa opatrení pre vývozné náhrady alebo intervencie.

3. Orgány Cyperskej republiky budú oznamovať Komisii každé tri mesiace typ, objem a hodnotu tovaru, ktorého miestom konečného určenia nebola Cyperská republika podľa vyhlásení uvedených v dokumentoch, na ktoré sa odvoláva článok 2 ods. 1. Tovar, ktorého miestom konečného určenia je iný členský štát ako Cyprus, sa bude uvádzať oddelene.

Článok 9

Nadobudnutie účinnosti

Toto nariadenie nadobúda účinnosť tretí deň po jeho uverejnení v Úradnom vestníku Európskej únie.

Toto nariadenie je záväzné vo svojej celistvosti a je priamo uplatniteľné vo všetkých členských štátoch.









PRÍLOHA I

Vzor sprievodného dokladu, na ktorý sa odvoláva článok 2 ods. 1









PRÍLOHA II

Vzor tlačiva žiadosti, na ktorý sa odvoláva článok 2 ods. 2

▼M1









PRÍLOHA III

Vzor správy o fytosanitárnej kontrole, na ktorú sa odvoláva článok 3 ods. 2

▼B









PRÍLOHA IV

Zoznam rozhodnutí Komisie, na ktoré sa odvoláva článok 4 ods. 1

— rozhodnutie Komisie 2002/80/ES, naposledy zmenené a doplnené rozhodnutím 2004/429/ES, ktorým sa stanovujú špeciálne podmienky na dovoz fíg, lieskových orieškov a pistácií a určitých produktov z nich odvodených, pochádzajúcich alebo zasielaných z Turecka

— rozhodnutie Komisie 2002/79/ES, naposledy zmenené a doplnené rozhodnutím 2004/429/ES, ktorým sa stanovujú špeciálne podmienky na dovoz podzemnice olejnej a určitých produktov odvodených z podzemnice olejnej, pochádzajúcich alebo zasielaných z Číny

— rozhodnutie Komisie 2000/49/ES, naposledy zmenené a doplnené rozhodnutím 2004/429/ES, ktorým sa stanovujú špeciálne podmienky na dovoz podzemnice olejnej a určitých produktov odvodených z podzemnice olejnej, pochádzajúcich alebo zasielaných z Egypta

— rozhodnutie Komisie 2003/493/ES, naposledy zmenené a doplnené rozhodnutím 2004/428/ES, ktorým sa stanovujú špeciálne podmienky na dovoz para orechov v škrupinke, pochádzajúcich alebo zasielaných z Brazílie

— rozhodnutie Komisie 1997/830/ES, naposledy zmenené a doplnené rozhodnutím 2004/429/ES, ktorým sa stanovujú špeciálne podmienky na dovoz pistácií a určitých produktov odvodených z pistácií, pochádzajúcich alebo zasielaných z Iránu

— rozhodnutie Komisie 2004/92/ES zo dňa 21. januára 2004 o mimoriadnych opatreniach týkajúcich sa čili a produktov z čili